
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 185
din 30 octombrie 2014
privind schimbarea destinaţiei unui spaţiu comercial din Piaţa Agroalimentară a Municipiului Sighişoara şi închirierea acestuia

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.054/14.10.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, modificată şi completată prin Hotărârea Consiliului Local Sighişoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Văzând Hotărârea Consiliului Local Sighişoara nr. 104/29.11.2012 prin care a fost aprobată schimbarea destinaţiei spaţiului comercial situat în Sighişoara, str. Târnavei nr. 29 (Piaţa Agroalimentară), înscris în C.F. Sighişoara nr. 9908, sub nr. top. 1970/1/1/XIX, compus din 2 (două) încăperi în suprafaţă de 40,59 mp., din spaţiu pentru alimentaţie publică fără băuturi alcoolice, în “Magazin de comercializare a peştelui şi a produselor din peşte”;


Având în vedere încetarea contractului de închiriere nr. 63/27.05.2013, încheiat între S.C. Ecoserv Sig S.R.L. şi S.C. Gal Agro Fruct S.R.L. şi faptul că la licitaţiile ulterioare organizate pentru închirierea acestui spaţiu nu s-au înscris ofertanţi;

Având în vedere faptul că spaţiul situat în Municipiul Sighişoara, str. Târnavei, nr. 29 – Piaţa Agroalimentară, înscris în C.F. Sighişoara nr. 9908, sub nr. top. 1970/1/1/XIX, în suprafaţă totală de 40,59 mp., nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Ţinând cont de prevederile art. 858-865 şi art. 1777-1823 din Legea nr. 287/2009 privind Codul Civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare şi prevederile Legii nr. 215/2001, Legea administraţiei publice locale, republicată, cu modificările şi completările ulterioare;

În conformitate cu prevederile H.G. nr. 348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare;

Ţinând cont de prevederile Legii nr. 51/2006, Legea Serviciilor comunitare de utilităţi publice, republicată, cu modificările şi completările ulterioare, precum şi de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Având în vedere prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare şi cele ale Legii nr. 31/1990 privind societăţile, republicată, cu modificările şi completările ulterioare;

Văzând şi Raportul de specialitate al S.C. Ecoserv Sig S.R.L., înregistrat sub nr. 22.056/14.10.2014, prin care se propune aprobarea schimbării destinaţiei spaţiului situat în Municipiul Sighişoara, str. Târnavei, nr. 29 – Piaţa Agroalimentară, înscris în C.F. Sighişoara nr. 9908, sub nr. top. 1970/1/1/XIX, în suprafaţă totală de 40,59 mp. din “Magazin de comercializare a peştelui şi a produselor din peşte” în “Spaţiu pentru alimentaţie publică”, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. c), art. 36 (5) lit. a), art. 45 (3) şi a art. 115 (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă schimbarea destinaţiei spaţiului situat în Sighişoara, str. Târnavei nr. 29 (Piaţa Agroalimentară), înscris în C.F. Sighişoara nr. 9908, sub nr. top. 1970/1/1/XIX, compus din 2 (două) încăperi în suprafaţă de 40,59 mp., din “Magazin de comercializare a peştelui şi a produselor din peşte” în “Spaţiu pentru alimentaţie publică”.
Art. 2. (1) Se aprobă, închirierea prin licitaţie publică cu strigare a spaţiului situat în Sighişoara, str. Târnavei nr. 29 (Piaţa Agroalimentară), înscris în C.F. Sighişoara nr. 9908, sub nr. top. 1970/1/1/XIX, compus din 2 (două) încăperi în suprafaţă de 40,59 mp., cu destinaţia de “Spaţiu pentru alimentaţie publică”.
(2) Preţul de începere al licitaţiei va fi de 202,95 lei/lună, fără T.V.A., respectiv 5,00 lei/mp./lună, fără T.V.A., stabilit în baza Hotărârii Consiliului Local Sighişoara nr. 21/30.01.2014, sau se va stabili în funcţie de tarifele de bază la chiriile pentru spaţiile cu altă destinaţie decât locuinţe care aparţin domeniului public şi privat al Municipiului Sighişoara, valabile la momentul închirierii, iar chiria se va indexa semestrial cu indicele de inflaţie.

(3) Durata închirierii va fi de 1 (un) an, cu posibilităţi de prelungire, prin acordul părţilor.

(4) Organizarea licitaţiei şi încheierea contractului de închiriere pentru acest spaţiu cad în sarcina S.C. ECOSERV SIG S.R.L.
Art. 3. Pe data adoptării prezentei hotărâri, prevederile Hotărârii Consiliului Local Sighişoara nr. 104/29.11.2012, îşi încetează valabilitatea.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. ECOSERV SIG S.R.L. prin director Moldovan Radu.
Art. 5. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. S.C. ECOSERV SIG S.R.L.
  8 ex. 
A.B./G.V.
